নিজস্ব প্রতিবেদক, বারাসাত: ২১ জুলাইয়ের মঞ্চ থেকে শিক্ষকদের উদ্দেশ্যে মুখ্যমন্ত্রী বলেছিলেন, যারা কেন্দ্রীয় সরকারের সমান মাইনে পেতে চান, তারা কেন্দ্রীয় সরকারে চলে যান৷ এবার মুখ্যমন্ত্রীর সেই বক্তব্য প্রসঙ্গেই তৃণমূল সুপ্রিমোকে 'শালগ্রাম শিলা' বলে কটাক্ষ করলেন বিজেপি নেতা সায়ন্তন বসু৷ শুধু তাই নয়, হুমকির সুরে এই বিজেপি নেতা আরও বলেন,'কেউ চোখ দেখালে চোখ গেলে দেওয়ার ক্ষমতা আমাদের আছে, কেউ আঙ্গুল দেখালে আঙ্গুল ভেঙে দেওয়ারও ক্ষমতা আমাদের কার্যকর্তাদের আছে।
দলীয় সভা থেকে মুখ্যমন্ত্রীকে 'শালগ্রাম শিলা' বলে কটাক্ষ সায়ন্তনের